b'\n_START_ARTICLE_\nKontrabande\n_START_PARAGRAPH_\nKontrabande (fra oldfransk: contrebande, smugleri, udledt via (Italiensk): contrabando, fra (Latin) contra, mod, og middelalderlatin: bannum, p\xc3\xa5bud) er en betegnelse p\xc3\xa5 alle varer, som er ulovlige at indf\xc3\xb8re, eje, besidde, oms\xc3\xa6tte eller lignende p\xc3\xa5 grund af deres illegale natur. Normalt bruges ordet om varer, som det er forbudt at bringe over landegr\xc3\xa6nser, kendt som smuglergods. I s\xc3\xb8fart er kontrabande alle former for illegale laster.'